A Bizottság ötödik irányelve
(1984. július 18.)
a kozmetikai termékekre vonatkozó tagállami jogszabályok közelítéséről szóló 76/768/EGK tanácsi irányelv II., III., IV., V. és VI. mellékletének a műszaki fejlődéshez történő hozzáigazításáról
(84/415/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 83/574/EGK [1] irányelv módosított, a kozmetikai termékekre vonatkozó a tagállami jogszabályok közelítéséről szóló, 1976. július 27-i 76/768/EGK [2] tanácsi irányelvre és különösen annak 8. cikke (2) bekezdésére,
mivel a közegészség védelme érdekében az arisztolochic sav (8 metoxi-3,4 metiléndioxi-10 nitro-fenantrén-1 karboxilsav) és sói, illetve a veratrum összes fajtájának alkalmazását meg kell tiltani a kozmetikai termékek esetében;
mivel a legújabb tudományos és műszaki kutatások alapján, és bizonyos korlátozások és meghatározott feltételek mellett a következő anyagok használata a kozmetikai termékekben engedélyezhető: hidrogén-peroxid a bőrápolási és a körömerősítő készítményekhez, hidrokinon a helyi bőrvilágosító szerekhez és nikometanol-hidrofluorid (3 hidroxi-metil-piridinium-fluorid) a szájápolási készítményekben; mivel az ezüst-nitrát határozottan engedélyezhető a szempilla és szemöldök festéséhez;
mivel a VII. melléklet második rész 4. szám alatt felsorolt glicerol-1(4 aminobenzoát) egy UV-szűrő, ezért a 76/768/EGK irányelv IV. melléklet első rész 2. szám alól el kell hagyni;
mivel az a 76/768/EGK irányelv VI. melléklete második rész alatt felsorolt 56-os és 57-es tartósítószereket a kozmetikumokhoz egyéb speciális célból is hozzáadják;
mivel az ezen irányelv által előírt intézkedések összhangban vannak a kozmetikaitermék-ágazat kereskedelme technikai akadályainak felszámolásáról szóló irányelveknek a műszaki fejlődéshez való hozzáigazításával foglalkozó bizottság véleményével,
ELFOGADTA EZT AZ IRÁNYELVET:
1. cikk
A 76/768/EGK irányelv a következőképpen módosul:
1. A II. mellékletben:
- a 333-as szám helyébe a következő lép:
"333. Veratrum Spp. és készítményei",
- a következő tétellel egészül ki:
"365. Arisztochic sav és sói".
2. A III. mellékletben:
- a 12-es és 14-es hivatkozási szám a következőképpen módosul:
a | b | c | d | e | f |
12 | Hidrogén-peroxid | a)Hajápolási készítmények | 12 % H2O2 (40 térfogat) | | a) b) c) Hidrogén-peroxidot tartalmaz. Szembe ne kerüljön! Szembe kerülése esetén azonnal öblítsük ki. |
| | b)Bőrápolási készítmények | 4 % H2O2 | |
| | c)Körömerősítők | 2 % H2O2 | |
14 | Hidrokinon (1) | a)Hajfesték oxidációs színező anyaga: | 2 % | | a) |
| | 1.általános használatra | | | 1.Szemöldök- és szempillafestésére nem használható.Szembe kerülése esetén azonnal öblítsük ki.Hidrokinont tartalmaz. |
| | 2.szakipari használatra | | | 2.Csak szakipari használatra.Hidrokinont tartalmaz.Szembe kerülése esetén azonnal öblítsük ki. |
| Hidrokinon | b)Helyi bőrvilágosító anyagok | 2 % | | b) Hidrokinont tartalmaz.Szembe ne kerüljön!Kis területen alkalmazzuk!Irritáció esetén ne folytassuk a kezelést!12 év alatti gyermekeknél ne használjuk! |
- a következő hivatkozási számokkal egészül ki:
a | b | c | d | e | f |
47 | Nikometanol-hidrofluorid | Szájápolási termékek | 0,15 % a fluorra számítva. Más, ebben a mellékletben engedélyezett fluortartalmú termékkel keverve a teljes fluorkoncentráció nem haladhatja meg a 0,15 %-ot | | Nikometanol-hidrofluoridot tartalmaz. |
48 | Ezüst-nitrát | Kizárólag szempilla- és szemöldökfestésre | 4 % | | Ezüst-nitrátot tartalmazSzembe kerülése esetén azonnal öblítsük ki. |
3. A IV. melléklet első részében a 2-es és 6-os hivatkozási számokat el kell hagyni.
4. Az V. mellékletben a 11-es hivatkozási számot el kell hagyni.
5. Közvetlenül az 56-os és 57-es hivatkozási számokkal jelölt anyagok neve után, a VI. melléklet második részének "b" oszlopához a (*) jelet kell adni.
2. cikk
A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1985. december 31-ig megfeleljenek. Erről haladéktalanul tájékoztatják a Bizottságot.
3. cikk
Ennek az irányelvnek a tagállamok a címzettjei.
Kelt Brüsszelben, 1984. július 18-án.